Danie Marais, Author at LitNet
Danie Marais is in 1971 in Kimberley gebore, gaan in Pretoria skool en behaal in 1993 op Stellenbosch 'n B.Com-graad met regsvakke. Hy studeer in die onderwys aan die Carl von Ossietzky Universität in Oldenburg, Duitsland, met Duits, Wiskunde en Filosofie as hoofvakke. Hy is tans 'n vryskutjoernalis in Kaapstad. Marais is teksredakteur van Visi, artikelredakteur vir Boeke-Insig, en skryf 'n gereelde rock-rubriek vir Beeld. Op Bush Radio bied hy The Unhappy Hour, 'n musiekprogram, aan saam met Clive Smith, Toast Coetzer en Erns Grundling. Hy het sy vrou, Karlien de Villiers, se eerste grafiese roman, Meine Mutter war eine schöne Frau, in Duits vertaal. Van sy gedigte is opgeneem in die volgende bloemlesings: Nuwe stemme 3 (saamgestel deur Antjie Krog en Alfred Schaffer), Honderd jaar later (saamgestel deur Johann Lodewyk Marais), My ousie is 'n blom (saamgestel deur Charl-Pierre Naudé), Versindaba 2006 en Versindaba 2008 (saamgestel deur Marlise Joubert) en Groot verseboek (saamgestel deur André P. Brink). In 2007 is hy uitgenooi na Poetry International in Rotterdam en is daar opgeneem in die fees se bloemlesing, Hotel Parnussus:Poezie van dichters uit de hele wereld. Marais het ook deelgeneem aan Poetry Africa 2007 in Durban. Hy is in 2005 vir die DaimlerChrysler-prys vir poësie genomineer. Vir sy debuutbundel, In die buitenste ruimte (2006), het hy die Ingrid Jonker-, Eugène Marais- en UJ-debuutprys ontvang. Opgedateer/Updated: 2008-11-13 Bio-inligting verouderd? Stuur 'n e-pos aan bio@litnet.co.za Bio-info dated? Send an e-mail to bio@litnet.co.za
Die te groen waatlemoen
Danie Marais Poësie 2021-03-02
LitNet is 21 jaar oud. Met die ondersteuning van die Hiemstra Trust vier ons dié mylpaal met nuwe verse deur ons voorste digters. Lees Danie Marais se gedig hier.
Danie Marais Kwarantynketting 2020-04-11
"Onder die soeklig van die virus wonder ek opnuut oor die geldigheid van die gedigte waarmee ek in die laaste twee tot drie jaar gestoei het; gedigte oor die vrese en bevoorregte magteloosheid wat voorstedelinge teister."
"Hy het my aandag gehou en laat voel dat ek veel meer aandag behoort te gee – nie net aan my eie frustrasie en begeertes nie, maar aan die spesifieke maniere waarop dinge vir die meeste mense in hierdie land nie werk nie."
Oor: vakature: bestuurder van PEN Afrikaans; die notule van ons AJV 2017 in Wellington en die verslae wat daar gelewer is; PEN Afrikaans se nuwe bestuur; resensiekursus in samewerking met Netwerk24 en NB-Uitgewers; wenners van die 2017 kykNET-Rapport-boekpryse; in memoriam: Ryk Hattingh; 'n oorsig van Afrikaanse resensies en boekbesprekings in September; nuwe Afrikaanse boeke in Oktober
"Ons PEN-sentrum het baie waardevolle myle in 'n kort tydperk afgelê en ons is nou goed geposisioneer om die saak van die Afrikaanse letterkunde, joernalistiek en uitgewerswese sowel nasionaal as internasionaal te bevorder."